นั่งเรียนออนไลน์นาน+นั่งไขว้ขาบ่อยๆ วันพุธจู่ๆ ก็รู้สึกจื๊ดตรงสะโพกขวา แต่ก็ไม่ได้รู้สึกอะไรมาก เมื่อวานเริ่มชาด้านหลังต้นขาขวามากขึ้นแต่ลุกยืนแล้วหาย แต่วันนี้รู้สึกชาแม้ไม่ได้นั่งตั้งแต่ต้นขาขวาด้านหลังลามไปถึงส้นเท้าขวา อาการนี้จะหายไปเองได้ไหมคะ
สวัสดีค่ะ อาการชาด้านหลังต้นขาขวา มีช่วงที่เจ็บจี๊ดๆ สัมพันธ์กับการทำท่าทางบางอย่างดังกล่าวมา อาจมีสาเหตุมาจาก ปลายประสาทอักเสบหรือการถูกกดทับนานๆ กดทับอย่างผิดท่า ซึ่งจากที่กล่าวมาเป็นสาเหตุที่เป็นไปได้มากที่สุด สาเหตุอื่นๆของการมีปลายประสาทอักเสบเช่น การขาดวิตามินบี มีโรคเบาหวาน ภาวะพิษสุราเรื้อรัง หรือไม่มีสาเหตุชัดเจนในเบื้องต้นควรหลีกเลี่ยงการกดทับบริเวณดังกล่าว พักการใช้งาน ฝึกยืดเหยียดกล้ามเนื้อได้ ถ้าปวดมาก สามารถรับประทานยาแก้ปวดเพื่อบรรเทาอาการได้เบื้องต้น หากเป็นเส้นประสาทอักเสบไม่รุนแรง ส่วนมากจะค่อยๆดีขึ้นได้เองภายใน 1-2 สัปดาห์หากปัจจัยที่กระตุ้นให้เกิดได้รับการแก้ไขและสังเกตอาการ หากปรับพฤติกรรม งดการทำท่าทางที่กระตุ้น หรือกินยาแก้ปวดแล้วไม่ดีขึ้นเลย ควรไปพบแพทย์